
讘讻讜专讜转 谞讝 注"讗 - 驻讬专讜砖 砖讟讬讬谞讝诇抓

讜诪注讬专讬诐: 讜讗讝讚讗 [讜讛讜诇讱] 专' 讬讜讞谞谉 诇讟注诪讬讛 [诇讟注诪讜, 诇砖讬讟转讜] 讘注谞讬谉 讝讛, 砖讗讬谉 讗讜诪专讬诐 讘讞诇讜拽转 讬专讜砖讛, 砖"讬砖 讘专讬专讛" 讜讻诇 讗讞讚 诪谉 讛讗讞讬诐 讝讻讛 讘讞诇拽讜 讛专讗讜讬 诇讜 诪转讞讬诇讛. 砖讗诪专 专' 讗住讬 讗诪专 专' 讬讜讞谞谉: 讛讗讞讬谉 砖讞诇拽讜 讘讬谞诐 讗转 讬专讜砖转 讗讘讬讛诐 鈥� 诇拽讜讞讜转 讛谉, 讻讗讬诇讜 拽谞讜 讝讛 诪讝讛 讗转 讞诇拽诐, 讜诇讻谉 诪讞讝讬专讬谉 讝讛 诇讝讛 讘讬讜讘诇 讗转 讛砖讚讜转 砖拽讬讘诇讜.


 讜讗讬谉 讗讜诪专讬诐 "讬砖 讘专讬专讛", 砖诪转讘专专 诇诪驻专注 砖讻诇 讗讞讚 拽讬讘诇 讗转 讞诇拽讜 讛专讗讜讬 诇讜 诪转讞讬诇讛 讘讬专讜砖转 讗讘讬讜, 讜诪注讬专讬诐: 讜爪专讬讻讬 [讜爪专讬讻讬诐] 砖谞讬 讛讚讘专讬诐 诇讛讬讗诪专, 讚讗讬 讗砖诪注讬谞谉 讛讻讗 [砖讗讬诇讜 讛讬讛 诪砖诪讬注 诇谞讜 专拽 讻讗谉], 讘诪注砖专 讘讛诪讛, 讛讬讬转讬 讗讜诪专: 讘讛讗 拽讗诪专 [讘讝讜 讗讜诪专] 专' 讬讜讞谞谉 砖讗讬谉 诪谞讬讞讬诐 砖讻诇 讗讞讚 讝讻讛 讘讟诇讗讬诐 砖诇讜, 诪砖讜诐 砖诪注砖专 讘讛诪讛 讛讜拽砖 诇讘讻讜专, 砖谞讗诪专: "讘讻讜专 讘谞讬讱 转转谉 诇讬 讻谉 转注砖讛 诇砖讜专讱 诇爪讗谞讱" (砖诪讜转 讻讘, 讻讞), 讜讗诐 讛专讬讛讜 讚讜诪讬讗 [讘讚讜诪讛] 诇讘讻讜专 讘谞讱, 讬砖 诇讜诪专: 诪讛 讘讻讜专 讘谞讱 鈥� 讘讘专讜专 诇讱, 砖讛讜讗 讘讜讚讗讬 砖诇讱, 讜诇讗 拽谞讜讬 诪讗讞专, 讗祝 诪注砖专 砖讜专讱 讜爪讗谞讱 鈥� 讘讘专讜专 诇讱, 讜砖诇讗 讬讛讬讛 讘讜 砖讜诐 爪讚 砖诇 拽谞讬谉. 讗讘诇 砖讚讛 讛讬讬转讬 讗讜诪专 砖讚讜拽讗 诪讻专 讛讜讗 讚讗诪专 专讞诪谞讗 诇讬讛讚专 [砖讗诪专讛 讛转讜专讛 砖讬讞讝讜专] 讘讬讜讘诇, 讗讘诇 讬专讜砖讛 砖讞诇拽讜 讛讗讞讬诐 讜诪转谞讛 诇讗 讞讜讝专讜转. 讜诇讻谉 讛讜爪专讱 诇讛砖诪讬注谞讜 砖讙诐 讞诇讜拽转 讬专讜砖讛 讚讜诪讛 诇诪讻专, 讜讞讜讝专转.


讜讗讬 讗砖诪注讬谞谉 [讜讗诐 讛讬讛 诪砖诪讬注 诇谞讜] 专拽 讘砖讚讛 砖讞诇拽讜 讛讗讞讬诐, 砖讛讬讗 讞讜讝专转 讘讬讜讘诇, 讛讬讬转讬 讗讜诪专 砖讛讬讛 诪住讜驻拽 讛讗诐 讞诇讜拽讛 谞讞砖讘转 诇诪讬拽讞, 讜诇讻谉 驻住拽 诇讞讜诪专讗 [诇讛讞诪讬专] 砖讬讞讝讬专讜, 讻讚讬谉 诇拽讜讞讜转. 讗讘诇 诇注谞讬谉 诪注砖专 讘讛诪讛, 讗诐 谞讚讜谉 讗讜转诐 讻诇拽讜讞讜转 鈥� 讛专讬讛诐 驻讟讜专讬诐 诪谉 讛诪注砖专, 讜讘讝讛 讬砖 诇讜诪专 砖讛讜讗 诪讞诪讬专, 讜讗讬谞讜 谞讜转谉 诇讛诐 讚讬谉 诇拽讜讞讜转. 讗讬 谞诪讬 [讗讜 讙诐 讻谉] 讛讬讬转讬 讗讜诪专 讻讬 讚讜拽讗 诇讙讘讬 砖讚讛 诪讞讝讬专讬诐 讝讛 诇讝讛 讻讚讬谉 诇拽讜讞讜转, 砖讛专讬 讘讬讜讘诇 爪专讬讻讜转 讛砖讚讜转 诇讞讝讜专 诇讻驻讬 砖讛讬讜 讘转讞讬诇讛, 讗讘诇 讛讻讗 [讻讗谉], 讘讞诇讜拽转 讘讛诪讜转 诪砖讜转驻讜转, 砖讗讬谉 爪讜专讱 讘讛讞讝专转 讛诪爪讘 诇拽讚诪讜转讜 鈥� 讗讬诪讗 [讗诪讜专] 砖诇讗 讛讬讛 专讜讗讛 讗讜转诐 讻诇拽讜讞讜转, 讗诇讗 驻讜住拽 砖"讬砖 讘专讬专讛", 讜诪讞讬讬讘诐 诇注砖专, 注诇 讻谉 爪专讬讻讗 [爪专讬讱] 讛讬讛 诇讜诪专 讚讘专讬讜 讙诐 讘讝讛 讜讙诐 讘讝讛.


诪讬转讬讘讬 [诪拽砖讬诐] 注诇 讛住讜讘专讬诐 砖"讬砖 讘专讬专讛" 诪诪讛 砖砖谞讬谞讜: 讜讻谉 讛砖讜转驻讬谉 砖讞诇拽讜, 讗讞讚 谞讟诇 注砖专讛 讟诇讗讬诐 讜讗讞讚 谞讟诇 转砖注讛 讟诇讗讬诐 讜讻诇讘 鈥� 讛注砖专讛 砖讻谞讙讚 讛讻诇讘 讗住讜专讬谉 讘讛拽专讘讛 注诇 讛诪讝讘讞, 诪驻谞讬 砖讛谉 谞讞砖讘讬诐 诇"诪讞讬专 讻诇讘" (讚讘专讬诐 讻讙, 讬讟), 砖讛专讬 谞讬转谞讜 转诪讜专转讜, 讜讗讬诇讜 讛转砖注讛 砖注诐 讛讻诇讘 鈥� 诪讜转专讬诐. 讜讗诐 讗诪专转 [讗转讛 讗讜诪专] 讻讬 "讬砖 讘专讬专讛" 鈥� 诇讬讘专讜专 讞讚 诪讬谞讬讬讛讜 诇讘讛讚讬 [砖讬讘讞专 讗讞讚 诪讛诐 讻谞讙讚] 讛讻诇讘, 讜诇砖拽讜诇 [讜讬讟讜诇 讗讜转讜] 砖讛专讬 谞转讘专专 砖讛讜讗 诪讞讬专 讛讻诇讘, 讜讛谞讱 诇讬砖转专讜 [讜讗诇讛 讛谞砖讗专讬诐 讬讜转专讜 诇诪讝讘讞]!


讗诪专 专讘 讗砖讬: 讗讬 讚砖讜讜 讻讜诇讛讜 诇讛讚讚讬 [讗诐 讘诪拽专讛 砖砖讜讜讬诐 讻讜诇诐 讝讛 诇讝讛] 讘诪讞讬专诐, 讜讙诐 讛讻诇讘 砖讜讜讛 讻讟诇讛 鈥� 讛讻讬 谞诪讬 [讻讱 讙诐 讻谉] 讗驻砖专 诇注砖讜转. 讜讗讜诇诐 讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 鈥� 讘诪拽专讛 讚诇讗 砖讜讜 讻讜诇讛讜 诇讛讚讚讬 [砖讗讬谞诐 砖讜讜讬诐 讻讜诇诐 讝讛 诇讝讛], 讜砖讜讬 讛讗讬 讻诇讘讗 讞讚 [讜砖讜讜讛 讻诇讘 讝讛 讻讗讞讚] 讜诪砖讛讜 诪谉 讛讟诇讗讬诐 砖讻谞讙讚讜, 讜讛讗讬 [讜讗讜转讜] 诪砖讛讜 讛注讜讚祝 注诇 砖讜讜讬 讟诇讛 讗讞讚 诪砖讬讱 讜讗转讬 讘讻讜诇讛讜 [谞诪砖讱 讜讘讗 讘讻讜诇诐], 讘讻诇 讗诇讜 砖讻谞讙讚讜, 讜诇讻谉 讗讬 讗驻砖专 诇讬讞讚 讟诇讛 讗讞讚 讻谞讙讚 讛讻诇讘, 讜诇讜诪专 砖讛讜讘专专 砖讛讜讗 讛讗住讜专.


讗 诪砖谞讛 讛讻诇, 讻诇 讛讘讛诪讜转, 谞讻谞住讬谉 诇讚讬专 诇讛转注砖专, 讞讜抓 诪谉 讻诇讗讬诐, 讻讙讜谉 讛谞讜诇讚 诪转讬讬砖 讜讻讘砖讛, 讜讟专驻讛, 讜讬讜爪讗 讚讜驻谉, 砖讞转讻讜 讗转 讚讜驻谉 讗诪讜 讜讛讜爪讬讗讜讛讜, 讜诪讞讜住专 讝诪谉, 讻诇讜诪专, 驻讞讜转 诪讘谉 砖讘讜注 砖注讚讬讬谉 讗住讜专 讘讛拽专讘讛, 讜讛讬转讜诐. 讜讗讬讝讛讜 讬转讜诐? 讻诇 砖诪转讛 讗诪讛 讗讜 砖谞砖讞讟讛 讘砖注转 讛诇讬讚讛 讜讗讞专 讻讱 讬诇讚讛, 讻诇讜诪专, 谞讙诪专讛 讛诇讬讚讛. 专' 讬讛讜砖注 讗讜诪专: 讗驻讬诇讜 讻讘专 谞砖讞讟讛 讗诪讛 讜讛砖诇讞 讛注讜专 砖诇 讛讗诐 拽讬讬诐 讘砖注转 讛诇讬讚讛 鈥� 讗讬谉 讝讛 讬转讜诐.


讘 讙诪专讗 讜诪讘专专讬诐: 诪谞讗 讛谞讬 诪讬诇讬 [诪谞讬谉 讛讚讘专讬诐 讛诇诇讜], 砖讗诇讜 砖砖谞讬谞讜 讘诪砖谞讛 驻住讜诇讬诐 诇诪注砖专? 讚转谞讜 专讘谞谉 [砖砖谞讜 讞讻诪讬诐]: 谞讗诪专 诇讙讘讬 讚讬谞讬 拽专讘谞讜转 讘讻诇诇: "砖讜专 讗讜 讻砖讘 讗讜 注讝 讻讬 讬讜诇讚 讜讛讬讛 砖讘注转 讬诪讬诐 转讞转 讗诪讜 讜诪讬讜诐 讛砖诪讬谞讬 讜讛诇讗讛 讬专爪讛 诇拽专讘谉" 讜讙讜' (讜讬拽专讗 讻讘, 讻讝). 讜诪诇砖讜谉 讛讻转讜讘 "砖讜专 讗讜 讻砖讘" 诇诪讚讜 讞讻诪讬诐 砖讬讛讬讛 砖讜专 讗讜 讻讘砖 诪讜讙讚专 讜讘专讜专 诇注爪诪讜 鈥� 驻专讟 诇讻诇讗讬诐 砖谞讜诇讚 诪砖谞讬 诪讬谞讬诐, 砖讗讬谞讜 专讗讜讬 诇讛拽专讘讛. "讗讜 注讝", 砖讬讛讬讛 注讝 讙诪讜专讛 鈥� 驻专讟 诇谞讚诪讛, 砖讛讜讗 讚讜诪讛 诇注讝, 讗诇讗 砖讗诪讜 专讞诇. "讻讬 讬讜诇讚" 鈥� 驻专讟 诇讬讜爪讗 讚讜驻谉, 砖讗讬谉 讝讜 诇讬讚讛. "讜讛讬讛 砖讘注转 讬诪讬诐" 鈥� 驻专讟 诇诪讞讜住专 讝诪谉, 讻诇讜诪专, 拽讜讚诐 砖注讘专讜 注诇讬讜 砖讘注讛 讬诪讬诐. "转讞转 讗诪讜" 鈥� 驻专讟 诇讬转讜诐, 砖诇讗 讛讬讛 转讞转 讗诪讜, 砖诪转讛 拽讜讚诐 砖谞讜诇讚. 讜诪谞讬谉 砖讚讘专讬诐 讗诇讜 谞讜讙注讬诐 讙诐 诇诪注砖专? 专'


讬砖诪注讗诇 讘谞讜 砖诇 专' 讬讜讞谞谉 讘谉 讘专讜拽讛 讗讜诪专: 谞诇诪讚 讛讚讘专 讘讙讝讬专讛 砖讜讜讛, 谞讗诪专 讻讗谉 讘诪注砖专: "讻诇 讗砖专 讬注讘讜专 转讞转 讛砖讘讟 讛注砖讬专讬 讬讛讬讛 拽讚砖" (讜讬拽专讗 讻讝, 诇讘), 讜谞讗诪专 诇讛诇谉 讘砖讗专 拽讚砖讬诐: "转讞转 讗诪讜", 诪讛 诇讛诇谉 鈥� 驻专讟 诇讻诇 讛砖诪讜转 讛诇诇讜, 诇讻诇讗讬诐 讜讻讜', 讗祝 讻讗谉 讘诪注砖专 讘讛诪讛 鈥� 驻专讟 诇讻诇 讛砖诪讜转 讛诇诇讜. 讜诪谉 讛爪讚 讛砖谞讬: 讜诪讛 讻讗谉, 讘诪注砖专 讘讛诪讛 鈥� 驻专讟 诇讟专驻讛, 诪驻谞讬 砖谞讗诪专: "讻诇 讗砖专 讬注讘讜专 转讞转 讛砖讘讟", 讜讟专讬驻讛 讗讬谞讛 注讜讘专转 转讞转 讛砖讘讟, 砖讗讬谉 讗讚诐 诪讜谞讛 讟专讬驻讛, 讗祝 诇讛诇谉, 讘砖讗专 拽讚砖讬诐 鈥� 驻专讟 诇讟专驻讛.


讙 讜砖讜讗诇讬诐: "讛讻诇 谞讻谞住讬谉 诇讚讬专 诇讛转注砖专", 砖砖谞讬谞讜 讘诪砖谞转谞讜, 诇讗讬转讜讬讬 诪讗讬 [诇讛讘讬讗 讗转 诪讛]? 讜讗讜诪专讬诐: 诇讗讬转讜讬讬 讛讗 讚转谞讜 专讘谞谉 [诇讛讘讬讗 讗转 讝讜 砖砖谞讜 讞讻诪讬诐]: 讛专讜讘注 讗转 讛讗讬砖讛, 讜讛谞专讘注 诇讗讬砖, 讜讛诪讜拽爪讛 诇爪讜专讱 注讘讜讚讛 讝专讛, 讜讛谞注讘讚 砖注讘讚讜 讘讜 注讘讜讚讛 讝专讛, 讜讛讗转谞谉 砖砖讬诪砖 诇讗转谞谉 讝讜谞讛, 讜讛诪讞讬专, 砖砖讬诪砖 讻诪讞讬专 诇讻诇讘, 讜讟讜诪讟讜诐, 砖讗讬谉 诇讜 住讬诪谞讬 讝讻专 讜谞拽讘讛, 讜讗谞讚专讜讙讬谞讜住, 砖讬砖 诇讜 讙诐 住讬诪谞讬 讝讻专 讜讙诐 住讬诪谞讬 谞拽讘讛 鈥� 讻讜诇谉 谞讻谞住讬谉 诇讚讬专 诇讛转注砖专, 讗祝 注诇 驻讬 砖讛诐 驻住讜诇讬诐 诇诪讝讘讞. 专' 砖诪注讜谉 讘谉 讬讛讜讚讛 讗讜诪专 诪砖讜诐 (讘砖诐) 专' 砖诪注讜谉: 讟讜诪讟讜诐 讜讗谞讚专讜讙讬谞讜住 讗讬谉 谞讻谞住讬谉 诇讚讬专 诇讛转注砖专.


讜砖讜讗诇讬诐: 讜转谞讗 讚讬讚谉 [讜讛转谞讗 砖诇 讛诪砖谞讛 砖诇谞讜], 讗讬 讙诪专 [讗诐 讛讜讗 诇诪讚] 讘讙讝讬专讛 砖讜讜讛 "转讞转" "转讞转" 诪砖讗专 拽讚砖讬诐 鈥� 讛谞讬 谞诪讬 [讗诇讛 讙诐 讻谉] 诇讗 讬转注砖专讜, 砖讛专讬 讛诐 驻住讜诇讬诐 讘砖讗专 拽讚砖讬诐, 讜讗讬 诇讗 讬诇讬祝 [讜讗诐 讗讬谞讜 诇诪讚] 鈥� 讛谞讬 诪谞讗 诇讬讛 [讗诇讛 砖驻住诇 诇诪注砖专, 讻诇讗讬诐, 讟专讬驻讛 讜讻讜', 诪谞讬谉 诇讜]?


讜诪砖讬讘讬诐: 诇注讜诇诐 讙诪讬专 [诇诪讚] 讙讝讬专讛 砖讜讜讛, 诇驻住讜诇 诪诪注砖专 讗转 讛驻住讜诇讬诐 诇诪讝讘讞, 讜讛谞讬 专讞诪谞讗 专讘讬谞讛讜 [讜讗诇讛 讛转讜专讛 专讬讘转讛 讗讜转诐], 砖讬转注砖专讜, 诇诪专讜转 砖讗讬谞诐 专讗讜讬讬诐 诇诪讝讘讞. 讜诪谞讬谉 砖谞转专讘讜? 讚讻转讬讘 [砖谞讗诪专] 诇讙讘讬 讛驻住讜诇讬诐 诇拽专讘谉: "讻讬 诪砖讞转诐 讘讛诐 诪讜诐 讘诐 诇讗 讬专爪讜 诇讻诐" (讜讬拽专讗 讻讘, 讻讛), 讜讘驻讬专讜砖 讛诪诇讛 "诪砖讞转诐" 转讗谞讗 讚讘讬 [砖谞讛 讛讞讻诐 诪讘讬转 诪讚专砖讜] 砖诇 专' 讬砖诪注讗诇: 讻诇 诪拽讜诐 讘讻转讜讘 砖谞讗诪专 讘讜 诇砖讜谉 讛砖讞转讛 讗讬谞讜 讗诇讗 讚讘专 注专讜讛 讜注讘讜讚讛 讝专讛;


讚讘专 注专讜讛 鈥� 讚讻转讬讘 [砖谞讗诪专]: "讻讬 讛砖讞讬转 讻诇 讘砖专 讗转 讚专讻讜 注诇 讛讗专抓" (讘专讗砖讬转 讜, 讬讘), 注讘讜讚讛 讝专讛 鈥� 讚讻转讬讘 [砖谞讗诪专]: "驻谉 转砖讞讬转讜谉 讜注砖讬转诐 诇讻诐 驻住诇 转诪讜谞转 讻诇 住诪诇 转讘谞讬转 讝讻专 讗讜 谞拽讘讛" (讚讘专讬诐 讚, 讟讝).


讜诪诪讛 砖讛拽讬砖 讛讻转讜讘 讗转 "诪砖讞转诐 讘讛诐" 诇"诪讜诐 讘诐" 讬砖 诇诇诪讜讚 讻讬 讻诇 砖讛诪讜诐 驻讜住诇 讘讜 鈥� 讙诐 讚讘专 注专讜讛 讜注讘讜讚讛 讝专讛 驻讜住诇讬谉 讘讜, 讜讻诇 砖讗讬谉 讛诪讜诐 驻讜住诇 讘讜 鈥� 讗讬谉 讚讘专 注专讜讛 讜注讘讜讚讛 讝专讛 驻讜住诇讬谉 讘讜. 讜讛讗讬 [讜讝讛] 诪注砖专, 讛讜讗讬诇 讜诇讗 驻住讬诇 讘讬讛 诪讜诪讗 [讜讗讬谉 驻讜住诇 讘讜 讛诪讜诐] 诪诇讛讬讻谞住 诇讚讬专 诇讛转注砖专, 讚讻转讬讘 [砖讛专讬 谞讗诪专]: "诇讗 讬讘拽专 讘讬谉 讟讜讘 诇专注 讜诇讗 讬诪讬专谞讜" (讜讬拽专讗 讻状讝:诇状讙), 注诇 讻谉 讚讘专 注专讜讛 讜注讘讜讚讛 讝专讛 谞诪讬 诇讗 驻住讬诇 讘讬讛 [讙诐 讻谉 讗讬谞讜 驻讜住诇 讘讜].


讜讻诇 讗诇讜 砖砖谞讬谞讜 讘讘专讬讬转讗 砖讛诐 诪爪讟专驻讬诐 诇诪注砖专, 讛专讬讛诐 驻住讜诇讬诐 诪砖讜诐 讚讘专 注专讜讛 讗讜 诪砖讜诐 注讘讜讚讛 讝专讛: 专讜讘注 讜谞专讘注 讛诐 讚讘专 注专讜讛, 诪讜拽爪讛 讜谞注讘讚 讛诐 注讘讜讚讛 讝专讛, 讜讗转谞谉 讛讜讗 讚讘专 注专讜讛, 讜诪讞讬专 讻诇讘 讗讬转拽砖 [讛讜拽砖, 讛讜砖讜讜讛] 讘讻转讜讘 诇讗转谞谉 (讚讘专讬诐 讻讙, 讬讟).


 讜讘讬讞住 诇讟讜诪讟讜诐 讜讗谞讚专讜讙讬谞讜住 砖讛诐 诪爪讟专驻讬诐 诇诪注砖专, 诇诪专讜转 砖讗讬谞诐 讘讻诇诇 讚讘专 注专讜讛 讜诇讗 讘讻诇诇 注讘讜讚讛 讝专讛 鈥� 拽住讘专 [住讘讜专 讛讜讗]: 讟讜诪讟讜诐 讜讗谞讚专讜讙讬谞讜住 住驻讬拽讗 [住驻拽] 讝讻专 讗讜 谞拽讘讛 讛讜讗, 讜讞讬讬讘 诇注砖专诐, 砖讛专讬 讘讬谉 讝讻专 讜讘讬谉 谞拽讘讛 诪爪讟专驻讬诐 诇诪注砖专 讘讛诪讛.


 讜诪讛 砖砖谞讬谞讜, 专' 砖诪注讜谉 讘谉 讬讛讜讚讛 讗讜诪专 诪砖讜诐 专' 砖诪注讜谉: 讟讜诪讟讜诐 讜讗谞讚专讜讙讬谞讜住 讗讬谉 谞讻谞住讬谉 诇讚讬专 诇讛转注砖专, 讛专讬 讝讛 诪砖讜诐 砖拽住讘专 [住讘讜专 讛讜讗]: 讗讻谉 住驻讬拽讗 [住驻拽] 讛讜讗, 讗讘诇 诪讬注讟 专讞诪谞讗 讙讘讬 [诪讬注讟讛 讛转讜专讛 诇讙讘讬] 拽讚砖讬诐, 砖专拽 讝讻专 讜讚讗讬 讜谞拽讘讛 讜讚讗讬转 专讗讜讬讬诐 诇诪讝讘讞, 讜诇讗 讟讜诪讟讜诐 讜讗谞讚专讜讙讬谞讜住 砖讛诐 住驻拽, 讜诇讻谉 诇诪注砖专 谞诪讬 [讙诐 讻谉] 讛诐 驻住讜诇讬诐, 诪驻谞讬 砖讛讜讗 讙诪专 [诇诪讚] 讘讙讝讬专讛 砖讜讜讛 "转讞转" "转讞转" 诪拽讚砖讬诐.


讚 转谞讜 专讘谞谉 [砖谞讜 讞讻诪讬诐]: 讛讻诇 谞讻谞住讬谉 诇讚讬专 诇讛转注砖专, 讞讜抓 诪谉 讛讻诇讗讬诐 讜讛讟专驻讛, 讗诇讜 讚讘专讬 专' 讗诇注讝专 讘专' 讬讛讜讚讛 讗讬砖 讻驻专 讘专转讜转讗 砖讗诪专 诪砖讜诐 (讘砖诐) 专' 讬讛讜砖注. 讗诪专 专' 注拽讬讘讗: 讗谞讬 砖诪注转讬 讛讬诪谞讜 (诪诪谞讜), 诪专' 讬讛讜砖注, 砖讗祝 讬讜爪讗 讚讜驻谉 讜诪讞讜住专 讝诪谉 讜讬转讜诐 讗讬谞诐 诪转注砖专讬诐.


 讜砖讜讗诇讬诐:  讜转谞讗 拽诪讗 [讜讛转谞讗 讛专讗砖讜谉 砖讘讘专讬讬转讗], 讗讬 讙诪专 [讗诐 讛讜讗 诇诪讚] 讘讙讝讬专讛 砖讜讜讛 "转讞转" "转讞转" 诪拽讚砖讬诐 鈥� 讛谞讬 [讗诇讛], 讬讜爪讗 讚讜驻谉 讜诪讞讜住专 讝诪谉 讜讬转讜诐, 谞诪讬 [讙诐 讻谉] 诇讗 讬转注砖专讜, 砖讛专讬 讛诐 驻住讜诇讬 诪讝讘讞. 讜讗讬 诇讗 讙诪专 [讜讗诐 诇讗 诇诪讚], 讘砖诇诪讗 [谞谞讬讞] 诇注谞讬谉 讟专驻讛, 讛专讬讛讬 驻讟讜专讛 诪诪注砖专, 诪驻谞讬 砖"讻诇 讗砖专 讬注讘专 转讞转 讛砖讘讟" (讜讬拽专讗 讻讝, 诇讘) 讻转讬讘 [谞讗诪专], 讜讛专讬 讝讛 驻专讟 诇讟专驻讛 砖讗讬谞讛 注讜讘专转 转讞转 讛砖讘讟, 讗诇讗 讻诇讗讬诐 诪谞讗 诇讬讛 [诪谞讬谉 诇讜] 诇诪注讟 诪诪注砖专?


 讜诪砖讬讘讬诐:  诇注讜诇诐 讙诪专 [诇诪讚] 讙讝讬专讛 砖讜讜讛 讝讜 诪拽讚砖讬诐, 讜诇讻谉 讛讜讗 诪诪注讟 讻诇讗讬诐 讜讟专讬驻讛 诪诪注砖专, 讜讗讜诇诐 讘讬讜爪讗 讚讜驻谉

